Sfântul si Marele Sinod: Misiunea Bisericii în 
Lumea Contemporană (Document oficial) 


î. Contribuţia Bisericii Ortodoxe la realizarea păcii, dreptăţii, 
libertăţii, fraternităţii şi dragostei între popoare şi la 
înlăturarea discriminărilor rasiale si de altă natură 

2. „Fiindcă Dumnezeu aşa a iubit lumea, încât pe Fiul Său Cel 
Unul-Născut L-a dat ca oricine crede în El să nu piară, ci să 
aibă viaţă veşnică (Ioan 3, 16). Biserica lui Hristos trăieşte 
„în lume”, dar nu este „din lume” (Ioan 17, 11, 14-15). în 
calitate de Trup al Cuvântului întrupat al lui Dumnezeu 
(Ioan Gură de Aur, Omilie înainte de plecarea în exil, II, 

PG 52, 429), Biserica este „prezenţa” vie, semnul şi chipul 
împărăţiei lui Dumnezeu în Treime, în istorie, care 
binevesteşte „făptura cea nouă” (2 Corinteni 5, 17), „ceruri 
noi şi pământ nou, în care locuieşte toată dreptatea” (2 
Petru 3, 13), o lume în care Dumnezeu „va şterge orice 
lacrimă din ochii lor (ai oamenilor) şi moarte nu va mai fi, 
nici plângere, nici strigăt, nici durere” (Apocalipsa 21, 4-5). 


Această aşteptare este deja trăită şi pregustată în Biserică, 
în special de fiecare dată când este oficiată Dumnezeiasca 
Euharistie adunând „laolaltă” (1 Corinteni n, 2o)fiii lui 
Dumnezeu cei împrăştiaţi (Ioan 11, 52), fără deosebire de 
rasă, sex, vârstă, origine socială sau orice altă condiţie, 
într-un trup în care „nu mai este iudeu, nici elin; nu mai 
este nici rob, nici liber; nu mai este parte bărbătească şi 
parte femeiască” (Galateni 3, 28; Coloseni 3, 11), într-o 
lume a reconcilierii, păcii şi dragostei. 

Biserica trăieşte, de asemenea, această pregustare a 
„făpturii celei noi”, a lumii transfigurate, prin sfinţii săi, 
care, prin asceză şi prin virtuţile lor, au devenit încă din 
această viaţă chipuri ale împărăţiei lui Dumnezeu, 
demonstrând şi asigurând astfel că aşteptarea unei lumi a 
păcii, a dreptăţii şi a dragostei nu este o utopie, ci 
„încredinţarea celor nădăjduite” (Evrei 11, 1), care este 
posibilă prin Harul lui Dumnezeu şi prin nevoinţa 
duhovnicească a omului. 

Inspirată continuu de această aşteptare şi această 
pregustare a împărăţiei lui Dumnezeu, Biserica nu rămâne 
indiferentă faţă de problemele omului din toate timpurile, 
ci, dimpotrivă, ea participă la suferinţele şi la problemele 



lui existenţiale, ridicând, ca Domnul ei, durerea şi rănile 
sale provocate de răul care lucrează în lume şi, precum 
bunul samarinean, leagă rănile sale, turnând pe ele 
untdelemn şi vin (Luca io, 34) „prin cuvânt de răbdare şi 
mângâiere” (Romani 15, 4; Evrei 13, 22) şi prin iubire vie. 
Cuvântul său pentru lume nu are scopul principal de a 
judeca sau de a condamna lumea (Ioan 3, 17; 12, 47), ci de 
a-i oferi drept călăuză Evanghelia împărăţiei lui 
Dumnezeu, nădejdea şi încredinţarea că răul, în orice 
formă ar fi, nu are ultimul cuvânt în istorie şi că nu trebuie 
lăsat să-i dicteze cursul. 

Transmiterea mesajului evanghelic privind ultima poruncă 
a lui Hristos „mergând, învăţaţi toate neamurile, 
botezându-le în numele Tatălui şi al Fiului şi al Sfântului 
Duh, învăţându-le să păzească toate câte v-am poruncit 
vouă” (Matei 28, 19) reprezintă misiunea durabilă a 
Bisericii. Această misiune nu trebuie desfăşurată cu 
agresivitate sau prin diferite forme de prozelitism, ci cu 
dragoste, smerenie şi respect pentru identitatea fiecărei 
persoane şi particularitatea culturală a fiecărui popor. 
Toate Bisericile Ortodoxe trebuie să contribuie la efortul 


misionar. 



Bazându-se pe aceste principii şi cu ansamblul experienţei 
şi al învăţăturii tradiţiei sale patristice, liturgice şi ascetice, 
Biserica Ortodoxă participă la grijile şi la temerile care 
preocupă pe omul contemporan, cu privire la probleme 
existenţiale fundamentale, dorind să contribuie la 
rezolvarea lor, pentru ca pacea lui Dumnezeu „care 
covârşeşte orice minte” (Filipeni 4, 7), reconcilierea şi 
dragostea să stăpânească în lume. 

A. Valoarea persoanei umane 

Valoarea persoanei umane, care decurge din creaţia 
omului după chipul şi asemănarea lui Dumnezeu şi din 
misiunea sa în planul lui Dumnezeu pentru om şi pentru 
lume, a constituit o sursă de inspiraţie pentru Părinţii 
Bisericii, care au aprofundat taina iconomiei divine. 

Sfântul Grigorie Teologul subliniază în acest context că 
Creatorul „a plasat pe om pe pământ, ca pe o a doua lume, 
macrocosmos în microcosmos, ca un alt înger, un 
închinător cu fire dublă, un contemplator al creaţiei 
vizibile, un iniţiat al lumii inteligibile, împărat peste toate 
de pe pământ, (...) o fiinţă vie în această lume aspirând la o 
alta, încununarea tainei, apropiindu-se de Dumnezeu prin 
îndumnezeire (theosis)” (Grigorie 



Teologul, Cuvântarea 45,7. PG 36, 632AB). Scopul 
întrupării Cuvântului lui Dumnezeu este îndumnezeirea 
omului. Hristos, înnoindu -1 în El însuşi pe vechiul Adam 
(cf. Efeseni 2, 15), „a îndumnezeit, astfel, omul întreg, ceea 
ce constituia începutul împliniri nădejdii noastre” 
(Eusebiu, Demonstratio Evangelica, 4, 14. PG 22, 289A). 

10. Fiindcă aşa cum în vechiul Adam a fost cuprins întreg 
neamul omenesc, tot aşa, în Adam Cel Nou a fost 
recapitulat întreg neamul omenesc („Cel Unul-Născut S-a 
făcut om ... ca să ne recapituleze şi să urce la starea de la 
început neamul căzut al oamenilor”, (Chirii al 
Ierusalimului, Comentariu la Ioan IX, PG 74, 273D-275A). 
Această învăţătură a Bisericii este sursa inepuizabilă a 
oricărui efort creştin de apărare a valorii şi demnităţii 
persoanei umane. 

11. Pe această bază, cooperarea intercreştină este 
indispensabilă în toate domeniile, pentru a apăra valoarea 
omului şi, bineînţeles, în aceeaşi măsură, binele păcii, 
astfel încât eforturile pacifiste ale tuturor creştinilor, fără 
excepţie, să dobândească mai multă greutate şi putere. 



12. Recunoaşterea comună a valorii înalte a persoanei 
umane poate servi drept premisă pentru o colaborare mai 
extinsă în acest domeniu. Bisericile Ortodoxe pot contribui 
la înţelegerea şi cooperarea interreligioasă prin coexistenţa 
paşnică şi convieţuirea socială a popoarelor, fără a implica 
orice tip de sincretism religios. 

13. Suntem încredinţaţi că, fiind împreună lucrători cu 
Dumnezeu (1 Corinteni 3, 9), putem progresa în această 
slujire împreună cu toţi oamenii de bună voinţă, care 
iubesc pacea plăcută lui Dumnezeu, spre binele societăţii 
umane, la nivel local, naţional si internaţional. Această 
slujire este o poruncă a lui Dumnezeu (Matei 5, 9). 

14 B. Libertate şi responsabilitate 

15. Libertatea este unul dintre cele mai mari daruri ale lui 
Dumnezeu pentru om. Cel ce l-a zidit pe om dintru început 
liber, l-a lăsat şi cu voinţă liberă, îngrădindu-1 numai prin 
legea poruncii (Sfântul Grigorie Teologul, Cuvântul 14, 
Despre iubirea de săraci, 25. PG 35, 892A). Libertatea îl 
face pe om capabil să progreseze spre desăvârşirea 
duhovnicească, dar implică, în acelaşi timp, şi pericolul 
neascultării, adică al independenţei faţă de Dumnezeu şi, 



în consecinţă, al căderii, de unde provin şi consecinţele 
tragice ale existenţei răului în lume. 

16. Consecinţele acestui rău sunt imperfecţiunile şi 
neajunsurile, care predomină în lumea contemporană: 
secularizarea, violenţa, degradarea vieţii morale, fenomene 
negative precum flagelul drogurilor şi alte forme de 
dependenţă în special în cazul unor tineri de azi, rasismul, 
cursa înarmării, războaiele şi catastrofele sociale cauzate 
de ele, opresiunea asupra unor grupuri sociale, comunităţi 
religioase şi popoare întregi, inegalităţile sociale, limitarea 
drepturilor omului în domeniul libertăţii de conştiinţă şi, 
în mod particular, în domeniul libertăţii religioase, 
dezinformarea şi manipularea opiniei publice, sărăcia 
economică, distribuirea disproporţionată sau absenţa 
completă a bunurilor esenţiale pentru trai, foametea care 
afectează milioane de oameni, deportările forţate de 
populaţii şi traficul de fiinţe umane, criza refugiaţilor, 
distrugerea mediului, folosirea necontrolată a 
biotehnologiei genetice şi a biomedicinii la începutul, în 
timpul si la sfârşitul vieţii umane. Toate acestea întreţin 
angoasa nesfârşită în care se zbate omenirea zilelor 


noastre. 



i7. în faţa acestei situaţii, care a dus la degradarea noţiunii de 
persoană umană, datoria Bisericii Ortodoxe este astăzi de a 
pune în valoare, prin predică, prin teologie, prin cultul său 
şi prin activitatea sa pastorală adevărul libertăţii în 
Hristos. „Toate îmi sunt îngăduite, dar nu toate îmi 
folosesc. Toate îmi sunt îngăduite, dar nu toate zidesc. 
Nimeni să nu caute pe ale sale, ci fiecare pe ale aproapelui. 
Iar conştiinţa, zic, nu a ta însuţi, ci a altuia. Căci de ce 
libertatea mea să fie judecată de o altă conştiinţă?” (1 
Corinteni io, 23-24; 29). Libertatea fără responsabilitate şi 
fără dragoste duce în final la pierderea libertăţii. 

îs C. Despre pace şi dreptate 

19. Biserica Ortodoxă recunoaşte şi subliniază în mod 
diacronic centralitatea păcii şi dreptăţii în viaţa oamenilor, 
însăşi revelaţia în Hristos este caracterizată ca „Evanghelie 
a păcii” (Efeseni 6, 15), fiindcă Hristos „instaurând pacea 
prin sângele crucii Sale” (Coloseni 1, 20), „venind, 
a binevestit pace, vouă celor de departe şi pace celor de 
aproape” (Efeseni 2, 17) şi a devenit „pacea noastră” 
(Efeseni 2, 14). Această pace, „care covârşeşte orice minte” 
(Filipeni 4, 7), este, după cum Hristos însuşi a zis 
Apostolilor Săi înainte de Pătimirea Sa, mai mare şi mai 

importantă decât pacea pe care o promite lumea: „Pace vă 
las vouă, pacea Mea o dau vouă, nu precum dă lumea vă 
dau Eu” (Ioan 14, 27). Fiindcă pacea lui Hristos este rodul 
deplin al tuturor celor recapitulate în El: al demnităţii şi 
măreţiei persoanei umane ca chip al lui Dumnezeu; al 
manifestării unităţii organice a neamului omenesc şi a 
lumii în Hristos; al universalităţii în trupul lui Hristos a 
idealurilor de pace, libertate şi dreptate socială; şi, în cele 
din urmă, al rodirii iubirii creştine între oameni şi 
popoarele lumii. Adevărata pace este rodul stăpânirii pe 
pământ a tuturor idealurilor creştine. Este pacea care vine 
de Sus, pentru care Biserica Ortodoxă se roagă totdeauna 
în cererile sale zilnice, cerând-o de la Dumnezeu, Care pe 
toate le împlineşte şi ascultă rugăciunile celor care vin la El 
cu credinţă. 

20. Cele prezentate arată în mod clar de ce Biserica, în calitate 
de „Trup al lui Hristos” (1 Corinteni 12, 27), se roagă 
totdeauna pentru pacea lumii întregi, care, după Clement 
al Alexandriei, este sinonimă cu dreptatea (Stromata 4, 25. 
PG 8, 1369B-72A). Sfântul Vasile cel Mare adaugă: „nici eu 
nu aş putea crede că fără dragoste reciprocă şi fără ca să 
fac tot ce este cu putinţă pentru a trăi în pace cu toţi m-aş 



putea socoti slujitor vrednic al lui Iisus Hristos” 

(Epistola 203, 1. PG 32, 737B). Acest lucru este, după 
acelaşi Sfânt Părinte, atât de firesc pentru un creştin, încât 
se poate spune „că nimic nu este atât de propriu unui 
creştin decât să facă pace” (Epistola PG 32, 528B). Pacea 
lui Hristos este puterea tainică ce îşi are sursa în 
reconcilierea omului cu Tatăl său Ceresc, prin purtarea de 
grijă a lui Iisus care lucrează toate în toţi şi aduce pacea 
negrăită şi dinainte de veac hotărâtă şi ne împacă pe noi cu 
Sine şi în Sine cu Tatăl (Dionisie Areopagitul, Despre 
numirile dumnezeieşti, 11, 5. PG 3, 953AB). 

21. Trebuie să subliniem, în acelaşi timp, că darurile spirituale 
ale păcii şi dreptăţii depind şi de conlucrarea omului. 
Sfântul Duh acordă daruri duhovniceşti atunci când omul 

caută prin pocăinţă pacea şi dreptatea lui Dumnezeu. 
Aceste daruri ale păcii şi dreptăţii se realizează acolo unde 
creştinii fac eforturi în lucrarea credinţei, dragostei şi 
speranţei în Iisus Hristos, Domnul nostru (1 
Tesaloniceni 1, 3). 

22. Păcatul este o boală spirituală ale cărei simptome vizibile 
sunt conflictele, discordiile, crimele şi războaiele 

şi consecinţele lor tragice. Biserica încearcă să vindece nu 

numai simptomele vizibile ale acestei boli, ci şi boala 
însăşi, care este păcatul. 

23. în acelaşi timp, Biserica Ortodoxă crede că este de datoria 
ei să încurajeze tot ceea ce este în mod real în slujba păcii 
(cf. Romani 14, 19) şi care deschide calea spre dreptate, 
fraternitate, adevărata libertate şi dragoste reciprocă între 
toţi fiii Unicului Părinte Ceresc, precum şi între toate 
popoarele, care constituie familia umană. Ea împreună- 
pătimeşte cu toţi oamenii, din diferite părţi ale lumii, care 
sunt lipsiţi de binele păcii şi al dreptăţii. 

24 D. Pacea şi împiedicarea războiului 

25. Biserica lui Hristos condamnă războiul în general, pe care 
îl consideră consecinţă a răului şi a păcatului în lume: „De 
unde vin războaiele şi de unde certurile dintre voi? Oare, 
nu de aici: din poftele voastre care se luptă în mădularele 
voastre?” (Iacov 4, 1). Fiecare război constituie o 
ameninţare distructivă pentru creaţie şi pentru viaţă. 

26. Mai ales în cazul războaielor duse cu arme de distrugere 
în masă, consecinţele ar fi îngrozitoare, nu numai pentru 
că ele cauzează moartea unui număr incalculabil de fiinţe 
umane, ci, mai mult, pentru că viaţa supravieţuitorilor ar 

deveni insuportabilă. Acestea ar cauza boli incurabile, 
mutaţii genetice şi alte efecte negative, care ar afecta grav 
generaţiile viitoare. 

27. Nu numai armamentul nuclear este foarte periculos, ci şi 
armamentul chimic şi biologic, precum şi toate formele de 
armament, ce creează o iluzie de supremaţie şi de 
dominare asupra lumii înconjurătoare. Acest tip de 
armament întreţine un climat de frică şi de lipsă de 
încredere si devine cauza unei noi curse a înarmărilor. 

9 

1. Biserica lui Hristos, considerând în primul rând războiul 
ca o consecinţă a răului şi a păcatului în lume, 
încurajează orice iniţiativă si orice efort de evitare si 

prevenire a războiului, prin dialog şi orice alte mijloace 
potrivite. în cazul în care războiul devine inevitabil, 
Biserica va continua să se roage şi să poarte grijă 
pastorală de fiii săi care sunt implicaţi în conflicte 
militare pentru apărarea vieţii şi a libertăţii lor, 
depunând toate eforturile pentru restabilirea păcii cât 
mai repede posibil. 

2. Biserica Ortodoxă condamnă în mod ferm toate formele 
de conflicte şi de războaie, motivate de fanatism, bazat 
pe principii religioase. Tendinţa permanentă de creştere 

a opresiunilor şi persecuţiilor împotriva creştinilor şi a 
altor comunităţi din cauza credinţei lor, în Orientul 

Mijlociu şi în alte părţi, precum şi dezrădăcinarea 
creştinismului din leagănul său istoric suscită o 
preocupare profundă. Astfel, sunt ameninţate relaţiile 
interreligioase şi internaţionale existente şi, în acelaşi 
timp, mulţi creştini sunt forţaţi să-şi părăsească 
locuinţele. Ortodocşii din lumea întreagă suferă 
împreună cu fraţii lor creştini si cu toti ceilalţi 

persecutaţi în această regiune şi fac apel la găsirea unei 
soluţii echitabile şi permanente a problemelor din 
regiune. 

28. Biserica Ortodoxă condamnă, de asemenea, războaiele 
provocate de naţionalism, precum şi pe cele care provoacă 
epurări etnice, schimbări ale graniţelor statale şi ocuparea 
de teritorii. 

29 E. Biserica Ortodoxă în fata discriminărilor 

30. Domnul, Regele dreptăţii (cf. Evrei 7, 2-3), dezaprobă 
violenţa şi nedreptatea (cf. Psalm 10, 5), condamnă 
comportamentul inuman faţă de aproapele (cf.Marcu 25, 
41-46; Iacov 2, 15-16). în împărăţia Sa - care este 
închipuită şi prezentă în Biserica Sa pe pământ - nu este 

niciun loc pentru ură, duşmănie sau intoleranţă 
(cf. Isaia n, 6; Romani 12, 10). 

31. Poziţia Bisericii Ortodoxe faţă de acest subiect este foarte 
clară: Biserica Ortodoxă crede că Dumnezeu „a făcut dintr- 
un sânge tot neamul omenesc, ca să locuiască peste toată 
faţa pământului” (Faptele Apostolilor 17, 26) şi că în 
Hristos „nu mai este iudeu, nici elin; nu mai este nici rob, 
nici liber; nu mai este parte bărbătească şi parte femeiască, 
pentru că voi toţi una sunteţi” (Galateni 3, 28). La 
întrebarea „cine este aproapele meu?”, Hristos a răspuns 
prin parabola samarineanului milostiv (Luca 10, 25-37). 
Astfel, El ne-a învăţat să înlăturăm orice barieră de 
duşmănie şi de prejudecată. Biserica Ortodoxă 
mărturiseşte că fiecare fiinţă umană - indiferent de 

culoare, religie, rasă, gen, naţionalitate sau limbă - este 
creată după chipul şi asemănarea lui Dumnezeu şi are 
drepturi egale în societate. Potrivit învăţăturii sale, 

Biserica refuză discriminarea sub formele enumerate mai 
sus, care presupun o deosebire în demnitate între 
persoane. 

32. Biserica, respectând principiile drepturilor omului şi 
tratamentului egal al oamenilor, urmăreşte să aplice aceste 

principii în lumina învăţăturii sale despre Sfintele Taine, 
despre familie, despre locul bărbatului şi al femeii în 
Biserică şi despre valorile tradiţiei bisericeşti în general. 
Biserica are dreptul să dea mărturie despre învăţătura sa în 
spaţiul public. 

33 F. Misiunea Bisericii Ortodoxe ca mărturie de 
dragoste în slujire 

34. îndeplinind misiunea ei de mântuire în lume, Biserica 
Ortodoxă poartă grijă în mod activ de toţi oamenii care au 
nevoie de ajutor, de cei flămânzi, de săraci, de bolnavi, de 
persoane cu dezabilităţi, de persoane în vârstă, de cei 
oprimaţi, de captivi, de prizonieri, de cei fără adăpost, de 
orfani, de victimele catastrofelor şi conflictelor armate, ale 
traficului de fiinţe umane si ale oricărei forme 

contemporane de sclavagism. Eforturile Bisericii Ortodoxe 
pentru depăşirea sărăciei extreme şi a nedreptăţii sociale 
sunt o expresie a credinţei sale şi o slujire adusă Domnului 
însuşi, Care se identifică, astfel, cu toţi oamenii, mai cu 
seamă cu cei în nevoi: „întrucât aţi făcut unuia dintr-aceşti 
fraţi ai Mei, prea mici, Mie Mi-aţi făcut” (Matei 25, 40). 
Biserica poate coopera cu toate instituţiile sociale în 
întreaga diversitate a slujirii sale sociale. 

35- Antagonismele şi ostilităţile din lume conduc la 
nedreptate şi inegalitate în ceea ce priveşte participarea 
oamenilor si a naţiunilor la bunurile creaţiei divine. Ele 

privează milioane de oameni de bunurile de primă 
necesitate şi duc la sărăcirea personalităţii umane. Ele 
provoacă migraţii masive de populaţii, dau naştere la 
conflicte etnice, religioase şi sociale, care ameninţă 
coeziunea internă a societăţilor umane. 

36. Biserica nu poate să rămână indiferentă la procesele 
economice care influenţează negativ întreaga omenire. 
Biserica insistă asupra necesităţii de a fonda economia pe 
principii morale şi, de asemenea, de a servi activ, prin 
aceasta, omul, urmând învăţătura Apostolului Pavel 
„fiindcă ostenindu-vă astfel, trebuie să ajutaţi pe cei slabi 
şi să vă aduceţi aminte de cuvintele Domnului Iisus, căci El 
a zis: Mai fericit este a da decât a lua” (Faptele 
Apostolilor 20, 35). Sfântul Vasile cel Mare scrie că „în 
munca sa, fiecare trebuie să aibă drept scop slujirea celor 
aflaţi în nevoi şi nu folosul propriu” (Sfântul Vasile cel 
Mare, Regulile cele mari, PG 31, 1025 A). 

37. Decalajul dintre bogaţi şi săraci se adânceşte în mod 
dramatic din cauza crizei economice, care, de obicei, este 

rezultatul unei speculaţii necontrolate din partea anumitor 
reprezentanţi ai unor cercuri financiare, a acumulării de 
bogăţie în mâinile unui număr mic de persoane şi a unei 
activităţi economice pervertite, care, fiind lipsită de 
dreptate şi de sensibilitate umană, nu serveşte în final 
necesităţilor reale ale omenirii. O economie viabilă este o 
economie care combină eficienţa cu dreptatea şi cu 
solidaritatea socială. 

38 . în aceste condiţii tragice, se înţelege imensa 
responsabilitate a Bisericii în lupta împotriva foametei şi a 
tuturor formelor de sărăcie din lume. Acest fenomen al 
epocii noastre, când ţările trăiesc într-un sistem de 
economie globalizată, scoate în evidenţă criza gravă de 
identitate a lumii moderne. Foametea nu pune în pericol 
numai darul dumnezeiesc al vieţii pentru popoare întregi, 
ci afectează, de asemenea, demnitatea înaltă a persoanei 
umane şi, în acelaşi timp, aduce ofensă lui Dumnezeu 
însuşi. Din această cauză, dacă grija pentru propria 
noastră hrană este un subiect material, grija pentru hrana 
aproapelui nostru este un subiect de ordin spiritual 
(Iacov 2, 14-18). Este, deci, o datorie a tuturor Bisericilor 
Ortodoxe să manifeste solidaritate şi să organizeze 

ajutorarea de o manieră eficientă faţă de fraţii în nevoi. 

39. Sfânta Biserică a lui Hristos, care uneşte în trupul său 
sobornicesc multe popoare, promovează principiul 
solidarităţii umane şi o cooperare mai intensă a popoarelor 
şi a statelor pentru rezolvarea paşnică a conflictelor. 

40. Biserica este îngrijorată, în acelaşi timp, de impunerea 
asupra omenirii a unui mod de viaţă din ce în ce mai 
consumist, lipsit de orice suport al valorilor morale 
creştine. în acest sens, acest consumism, combinat cu 
globalizarea secularizată, tinde să ducă popoarele la 
pierderea rădăcinilor lor spirituale, a memoriei lor istorice 
si la uitarea tradiţiilor. 

9 9 

41. Mijloacele de comunicare în masă (mass-media) cad 
adesea sub controlul ideologiei globalismului liberal şi 
devin promotoare ale unei ideologii consumiste şi ale 
imoralităţii. Cazurile de tratare fără respect, chiar 
blasfematorie, a valorilor religioase provoacă discordii şi 
revolte în sânul societăţii, suscitând o anumită nelinişte. 

9 7 5 

Biserica previne pe credincioşii ei de pericolul manipulării 
conştiinţelor prin mass-media şi de folosirea acestora nu 
pentru apropierea dintre oameni şi popoare, ci pentru 

manipularea lor. 

42. în transmiterea învăţăturii sale şi în împlinirea misiunii 
sale mântuitoare pentru omenire, Biserica se confruntă din 
ce în ce mai frecvent cu manifestări ale secularizării. 
Biserica lui Hristos este chemată să exprime din nou şi să 
pună în evidenţă mărturia sa profetică în lume, bazată pe 
experienţa credinţei, amintind astfel adevărata sa misiune, 
prin vestirea împărăţiei lui Dumnezeu şi cultivarea 
conştiinţei unităţii turmei sale. Astfel se deschid 

9 9 9 

perspective largi, deoarece, ca element esenţial al 
învăţăturii sale eclesiologice, ea promovează lumii 
fragmentate comuniunea şi unitatea euharistică. 

43. Voinţa unei creşteri constante a prosperităţii şi a unui 
consum neînfrânat antrenează în mod inevitabil o utilizare 
disproporţionată a resurselor naturale şi o epuizare a lor. 
Lumea, creată de Dumnezeu şi dată omului „ca să o lucreze 
şi să o păzească” (cf. Facerea 2, 15), este supusă 
consecinţelor păcatului omenesc: „Fiindcă făptura a fost 
supusă deşertăciunii - nu din voia ei, ci din cauza aceluia 
care a supus-o - cu nădejde [...] se va izbăvi din robia 
stricăciunii, ca să fie părtaşă la libertatea măririi fiilor lui 
Dumnezeu. Căci ştim că toată făptura împreună suspină şi 

împreună are dureri până acum” (Romani 8, 20-22). 

44. Criza ecologică actuală, care este legată de schimbările 
climatice şi de încălzirea globală, face imperativă obligaţia 
Bisericii de a contribui, prin mijloacele spirituale de care 
dispune, la protejarea creaţiei lui Dumnezeu împotriva 
efectelor lăcomiei umane. Lăcomia de a satisface nevoile 
materiale duce la sărăcirea spirituală a omului şi la 
distrugerea mediului înconjurător. Nu trebuie uitat că 
bogăţia naturală a pământului nu este proprietatea omului, 
ci a Creatorului: „Al Domnului este pământul şi plinirea 
lui; lumea şi toţi cei ce locuiesc în ea” (Psalm 23, 1). Astfel, 
Biserica Ortodoxă subliniază necesitatea protejării creaţiei 
lui Dumnezeu prin cultivarea responsabilităţii omului faţă 
de mediul înconjurător, dăruit de Dumnezeu, evidenţiind 
valoarea virtuţilor chibzuielii şi cumpătării. Trebuie să ne 
amintim că nu doar generaţiile actuale ci şi cele viitoare au 
dreptul la bunurile naturale pe care ni le-a dăruit 
Creatorul. 

45. Pentru Biserica Ortodoxă, capacitatea de cercetare 
ştiinţifică a lumii constituie un dar al lui Dumnezeu făcut 

3 9 

omului. însă, pe lângă această afirmaţie, Biserica Ortodoxă 
subliniază, în acelaşi timp, şi pericolele pe care le implică 

anumite realizări ştiinţifice. Biserica Ortodoxă consideră că 

9 9 

omul de ştiinţă este liber să facă cercetări, dar şi trebuie să 
întrerupă cercetarea atunci când sunt încălcate principiile 
creştine şi umane: „Toate îmi sunt îngăduite, dar nu toate 
îmi sunt de folos” (1 Corinteni 6, 12); „Binele nu mai este 
bine, dacă mijloacele sunt rele” (Sfântul Grigorie 
Teologul, Cuvântarea teologică 1, 4 PG 36, 16C). Acest 
punct de vedere al Bisericii se dovedeşte a fi din mai multe 
raţiuni indispensabil pentru delimitarea corectă a libertăţii 
şi pentru valorificarea roadelor ştiinţei, în aproape toate 
domeniile ei, şi în special în biologie, în care sunt 
preconizate atât succese, cât şi riscuri. în acelaşi timp, 
subliniem caracterul sacru de necontestat al vieţii umane, 
încă de la conceperea sa. 

46 . Pe parcursul ultimilor ani se remarcă dezvoltarea rapidă a 
ştiinţelor biologice, precum şi a biotehnologiilor legate de 
acestea. Multe realizări ale acestora sunt considerate 
benefice pentru om, deşi provoacă dileme de natură 
morală, în timp ce altele sunt considerate neacceptabile. 
Biserica Ortodoxă consideră că omul nu este un simplu 
ansamblu de celule, de ţesuturi şi de organe şi că el nu este 
determinat numai de factori biologici. Omul este creat 

„după chipul lui Dumnezeu” (Facerea 1, 27) şi ar trebui 
tratat cu respectul ce i se cuvine. Recunoaşterea acestui 
principiu fundamental duce la concluzia că, atât în timpul 
cercetărilor ştiinţifice, cât şi al aplicării în practică a noilor 
descoperiri şi invenţii, trebuie apărate dreptul absolut al 
fiecărui om de a fi tratat cu respect şi onoare în orice stadiu 
al vieţii sale si voinţa lui Dumnezeu, asa cum a fost 

9 9 9 y 9 

descoperită prin creaţie. Cercetarea trebuie să ţină cont de 
principiile morale şi spirituale şi de învăţăturile creştine, 
în acelaşi timp, trebuie arătat respectul imperios pentru 
întreaga creaţie a lui Dumnezeu, atât în timpul folosirii 
sale de către om, cât şi în timpul cercetării, urmând 
porunca pe care i-a dat-o Dumnezeu ( cf. Facerea 2, 15). 

47. în aceste vremuri ale secularizării, se observă în special 
necesitatea de a sublinia importanţa sfinţeniei vieţii în 
perspectiva crizei spirituale, ce caracterizează civilizaţia 
modernă. Confuzia între libertate şi viaţa libertină duce la 
creşterea criminalităţii, a distrugerii şi a profanării 
lucrurilor demne de cinste şi la dispariţia respectului faţă 
de libertatea aproapelui şi faţă de sacralitatea vieţii. 
Tradiţia ortodoxă, fiind formată prin experienţa practică a 
adevărurilor creştine, este purtătoare de spiritualitate şi de 


22 



caracter ascetic, ce trebuie evidenţiate şi promovate în mod 
special în zilele noastre. 

48 . Grija pastorală specială a Bisericii pentru educarea 
tineretului în Hristos este continuă şi neschimbată. Este de 
la sine înţeleasă extinderea responsabilităţii pastorale a 
Bisericii fată de instituţia familiei, dăruită de Dumnezeu, 
deoarece ea s-a bazat întotdeauna şi în mod necesar pe 
Sfânta Taină a Cununiei creştine, ca unire dintre un bărbat 
şi o femeie, care reprezintă unirea dintre Hristos şi 
Biserica Sa (Efeseni 5, 32). Aceasta devine actuală, în 
special, în contextul tentativelor de legalizare în anumite 
ţări şi de justificare teologică în anumite comunităţi 
creştine a formelor de coabitare opuse tradiţiei şi 
învăţăturii creştine. Biserica, aşteptând recapitularea 
tuturor în Trupul lui Hristos, reaminteşte tuturor 
oamenilor care vin în lume că Hristos se va întoarce la a 
Doua Sa Venire „să judece viii şi morţii” (1 Petru 4, 5) şi că 
„împărăţia Lui nu va avea sfârşit” (Luca 1, 33). 

49. în perioada contemporană, ca de altfel în toate timpurile, 
glasul profetic şi pastoral al Bisericii, cuvântul mântuitor al 
Crucii si al învierii, se adresează inimii omului si îl cheamă 

9' 9 

să adopte şi să trăiască, împreună cu Apostolul Pavel, toate 

„câte sunt adevărate, câte sunt de cinste, câte sunt drepte, 
câte sunt curate, câte sunt vrednice de iubit” (Filipeni 4, 

8). Biserica propune iubirea jertfelnică a Domnului Său 
Răstignit, ca singura cale spre o lume a păcii, a dreptăţii, a 
libertăţii şi a solidarităţii între oameni şi popoare, ale căror 
ultimă măsură este întotdeauna Domnul Care S-a jertfit 
pentru viaţa lumii (cf. Apocalipsa 5, 12), adică iubirea 
nemărginită a lui Dumnezeu în Treime, a Tatălui şi a Fiului 
şi a Sfântului Duh, a Căruia este slava şi puterea în vecii 
vecilor. Amin. 


Sursa:http://basilica.ro/sfantul-si-marele-sinod-misiunea- 

bisericii-in-lumea-contemporana-document-final/ 

